Anca Dragu, susținută de coaliția PNL, USR PLUS și UDMR, prima femeie aleasă în funcția de președinte al Senatului.
Anca Dragu, susținută de coaliția PNL, USR PLUS și UDMR, a fost aleasă, luni seară, preşedinte al Senatului. Senatorul USR PLUS a avut 75 de voturi "pentru".
Anca Dragu a obţinut 75 de voturi "pentru" şi 51 "împotrivă". Alte șapte voturi au fost nule. În total au fost exprimate 133 de voturi.Ea a candidat pentru funcția de președinte al Senatului alături de senatorul PSD Lucian Romaşcanu, social democratul obținând doar 51 de voturi "pentru", în vreme ce alți 75 de senatori au votat "împotrivă".Anca Dragu este economist și a fost ministru al Finanţelor Publice în Guvernul Dacian Cioloş.Coaliția îl susține în funcția de președinte al Camerei Deputaților pe Ludovic Orban.